ณ เวลานี้ถ้าอยากเปลี่ยนอารมณ์ เปลี่ยนบรยยากาศในการนั่งดื่มชิลๆ หลังเลิกงาน น้าอ้วนอยากแนะนำร้านนี้เลย เหลา Bistro ร้านเล็กๆ ที่อยู่ถนนคันคลองชลประทาน ฝั่งตรงข้ามโรงแรมกรีนเลค รีสอร์ท ร้านอาหารธรรมดาๆ แนวบ้านๆ ที่อยู่ติดกับทะเลสาบ ถ้าไปตอนช่วงเย็นๆ ที่ร้านเริ่มเปิดก็จะสามารถมองเห็นวิวของทะเลสาบ หรือวิวฝั่งตรงข้ามโรงแรมได้ แต่ถ้าตอนกลางก็จะมองเห็นเป็นแสงไฟของโรงแรมแทน

ตอนแรกน้าอ้วนว่าจะร้อนไหม แต่ผิดคาดเพราะที่นี่อยู่ติดน้ำ ทำให้จะมีลมที่คอยพัดอยู่ตลอดเวลา และเป็นลมเย็นๆ ด้วยนะ บรรยากาศถ้าใครได้โต๊ะติดน้ำเขาก็จะเป็นเก้าอี้ชายหาย แบบนอนเอนได้ ดื่มไป ทานไป ถ้ารู้สึกเมื่อยหลังก็นั่งเอนเอกเขนกตามอัธยาศัยได้

อาหารที่นี่ก็ไม่ค่อยมีมากสักเท่าไร เพราะเป็นร้านเล็กๆ แต่จะออกแนวเน้นไปทางกับแกล้มมากกว่า และน้าอ้วนเห็นโปรโมชั่นช่วงนี้ว่าถ้าสั่งอาหารครบ 3 อย่างก็จะมีของแถมให้ด้วย ส่วนโปรโมชั่นของเครื่องดื่ม เขาก็มีโปรกันทุกเดือน คงต้องติดตามสอบถามกันที่ร้านหรือติดตามผ่านหน้าแฟนเพจของร้านได้เลยจ้า

อย่างที่จะมาแนะนำให้ดูกันชิลล์ๆ วันนี้ก็มีย่างรวม, ชุดหมูจุ่ม ในราคาเพียง 89 บาทเท่านั้นเรียกว่าคุ้มเลยนะ หรือจะเป็นซุปเปอร์ขาไก่, พล่าเนื้อ, ปีกไก่ทอดเกลือ และกระเพราเนื้อตุ๋นนะจ๊ะ

อาหารการกินชิลๆ ธรรมดาที่อยากมาแนะนำในวันนี้ ถ้าพูดถึงรสชาติแล้วก็ถือว่าโอเคนะ ใช้ได้ และราคาไม่สูงมาก พร้อมทั้งเครื่องดื่มที่ราคาไม่สูง เหมาะสำหรับใครที่อยากจะมาชิลล์ นั่งดื่มกันกับเพื่อนฝูง พูดคุยเฮฮากัน ร้านนี้จะเหมาะมาก หรือใครชอบฟุตบอล ที่นี่เขาก็มีจอโปรเจ็คเตอร์ขนาด 150นิ้ว ให้ดูกันแบบเต็มตา ถ่ายทอดทุกแมช ให้เชียร์กันสนั่นเมืองไปเลย

 